दिवाली
दिवाली या दीपावली रोशनीको हिन्दू त्यार हो जो हर साल उत्तरी गोलार्धमी शरद (दक्षिणी गोलार्धमी वसन्त) ऋतुमी मनाइन्छ । यै दिन फिजी, गुयाना, भारत, मलेशिया, मरिशस, म्यानमार, नेपाल, सिङ्गापुर, श्रीलंका, सूरीनाम, त्रिनिदाद रे टोबेगो रे अच्याल पाकिस्तानाः सिन्ध प्रान्तमी आधिकारिक छुट्टी हुन्छे। हिन्दू धर्मोः सबैहै लोकप्रिय उत्सव मध्ये यक, येइ ले आध्यात्मिक रूपमी अँनारामी प्रकाशोः सङ्केत अरन्छ; यो बुराईमाथि निको, अज्ञानतामी ज्ञान रे निराशामाथि आशाः प्रतीक हो। येइका उत्सवमी घर-घर, दार रे झ्याल, मन्दिरअन रे और भवनअनका आसपासका समुदाय रे देशअनमी लाखौं रोशनी शामिल हुनान। त्यारकि तैयारी रे अनुष्ठान सामान्यतया पाँच दिनैः अवधिमी फैलिया हुन्छ, पुइ लै दिवालीका मुख्य त्यारकि रात विक्रम सम्वत् क्यालेन्डरमी हिन्दू चन्द्र-सौर मैना कार्तिककि अँनारि रात पड़न्छे। ग्रेगोरियन क्यालेन्डरमी, दिवालीकि रात मध्य अक्टोबर रे मध्य नोबेम्बराः बीचमी पड़न्छ।

दिवालीका रात है पैली, मान्सु आफुना घरअन रे कार्यलयअन साप रे पुनर्स्थापित अद्दान। दिवालीकि रात मान्सुअन नौला कपडा या आफुना सबैहै निका पोशाकमी सजीनान, घरका भितर रे बाइर दीया (दीपक रे मोमबत्ती) प्रकाशित अद्दान, मौजौ पूजा (प्रार्थना)मी सामान्यतया लक्ष्मी - प्रजनन रे समृद्धिकि देवीकि पुजाकि लेखा शामिल हुनान। पूजा पाछा आतिशबाजीको पालन अरिन्छ तैपाछा मिठाई सहित यक पारिवारिक दावत रे परिवारका सदस्यअनका सङ्ङै घनिष्ठ मित्रअन बीच उपहारअनकी आदानप्रदान हुन्छे। दीपावलीको समयले यक प्रमुख खरीदारी अवधिका रूपमी लै चिह्नित अरन्छ।

शब्द उत्पत्ति

दिवाली शब्दकी उत्पत्ति संस्कृतका दुई शब्दअन 'दीप' अर्थात 'दिया' व 'आवली' अर्थात 'लाइन' या 'श्रृंखला' का मिश्रण बठेइ भया हो। येइका उत्सवमी घरअन द्वारअन, घरअन व मन्दिरअन मी लाखौं प्रकाशअन प्रज्वलित अरिनान। दिवाली जैलाइ दीपावली लै भणिन्छ येइलाई और भाषाअनमी अलग-अलग नामअनबठेइ पुकारिन्छ जस्याँ कि : , , ,  , , , , , , , , , ,  या ।

सन्दर्भ सामग्रीअन

भाइरा लिङ्कअन

हिन्दू पर्वअन